Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos siekiant priimti Europos parlamento ir Tarybos direktyvą nustatančią pagrindinius principus, taikomus nelaimingų atsitikimų jūrų transporto sektoriuje tyrimui, ir iš dalies keičiančią direktyvas 1999/35/EB ir 2002/59 /* KOM/2008/0206 galutinis - COD 2005/0240 */





[pic] | EUROPOS BENDRIJŲ KOMISIJA | Briuselis, 11.6.2008 KOM(2008) 206 galutinis 2005/0240 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos siekiant priimti Europos Parlamento ir Tarybos direktyvą nustatančią pagrindinius principus, taikomus nelaimingų atsitikimų jūrų transporto sektoriuje tyrimui, ir iš dalies keičiančią direktyvas 1999/35/EB ir 2002/59 2005/0240 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos siekiant priimti Europos Parlamento ir Tarybos direktyvą nustatančią pagrindinius principus, taikomus nelaimingų atsitikimų jūrų transporto sektoriuje tyrimui, ir iš dalies keičiančią direktyvas 1999/35/EB ir 2002/59 1. PAGRINDINIAI FAKTAI Pasiūlymo perdavimo Europos Parlamentui ir Tarybai data (dokumentas COM(2005) 590 galutinis – 2005/0240(COD)): | 2006 m. vasario 13 d. | Regionų komiteto nuomonės pateikimo data: | 2006 m. birželio 15 d. | Europos ekonomikos ir socialinių reikalų komiteto nuomonės pateikimo data: | 2006 m. rugsėjo 13 d. | Europos Parlamento nuomonės pateikimo (pirmojo svarstymo) data: | 2007 m. balandžio 25 d. | Bendrosios pozicijos priėmimo data: | 06.06.2008 | 2. KOMISIJOS PASIŪLYMO DALYKAS Atsižvelgiant į tai, kad šioje srityje TJO standartai nepakankami, o siekiant avarijų prevencijos būtina žinoti avarijų jūroje priežastis, pasiūlymo tikslas – skatinti pareigą atlikti tyrimus įvykus didžiausioms jūrų avarijoms ir laikantis suvienodintų aukštos kokybės standartų. 3. PASTABOS DĖL BENDROSIOS POZICIJOS Be daugiau redakcinio pobūdžio pakeitimų, kuriais teisės aktas patikslinamas ir apibrėžiamas aiškiau (žr. 1, 3, 6, 10, 11, 12, 14, 16 ir 19 straipsnius ), o jo taikymo sritis nekeičiama, dėmesį reikėtų atkreipti į tokius bendrosios pozicijos ir pirminio teisės akto pasiūlymo skirtumus: - 2 straipsnyje ribos, kurių nesiekiantiems žvejybos laivams šis teisės aktas netaikomas, sumažinimas nuo 24 iki 15 metrų - 4 straipsnyje, nauja redakcija, susijusi su tyrimų nepriklausomumu, siekiant išsaugoti galimas teisminių institucijų prerogatyvas ir tuo pačiu nepažeidžiant esminio tyrimo nepriklausomumo principo. - 5 straipsnyje, pareigos tirti sunkias avarijas jūroje panaikinimas; pagal naują avarijų ir incidentų jūroje tyrimo kodeksą, kurio patvirtinimą dabar svarsto TJO, tyrimą privaloma atlikti tik labai didelių avarijų ir incidentų atveju. Visus kitus incidentus jūroje privaloma išanalizuoti, siekiant nustatyti, ar tikslinga atlikti tyrimą; tačiau nelaimės šaukiniai buvo išbraukti iš analizės taikymo srities, atsižvelgiant į jų gausą ir labai didelį darbo krūvį, kuris tektų nacionalinėms institucijoms, ir kurį atlikus jūrų saugumo prasme didelės naudos nebūtų pasiekta. Todėl Taryba privalomų tyrimų vykdymo principų 4 punkte nurodyto tyrimo metodikos sritį apribojo ir pateikė nuorodą į gaires, kurias siekdamos įgyvendinti tos metodikos principus privalės parengti Komisija ir valstybės narės. - 7 straipsnyje, patikslinimai, susiję su tyrime dalyvaujančių valstybių narių, kurioms tas tyrimas yra labai svarbus, teise. - 8 straipsnio 1 dalyje nuostatų, susijusių su tyrimą atliekančios įstaigos nešališkumu, performulavimas, nepažeidžiant to nešališkumo; specialių valstybėms narėms, neturinčioms išėjimo į jūrą ir laivyno, naudingų nuostatų įvedimas, kuriomis leidžiama apsiriboti vietos kontaktinio asmens paskyrimu bendradarbiavimui tyrime. - 9 straipsnio nuostatų performulavimas, siekiant tinkamai paskirstyti užduotis tam tikrų valstybių narių institucijoms, nepažeidžiant tomis nuostatomis suteikiamų garantijų - 14 straipsnio 1 dalyje tyrimo įstaigoms suteikiama galimybė parengti supaprastintas ataskaitas nelabai sunkių avarijų atveju, kurių išvados nebus naudojamos avarijų prevencijai. 4. IšSAMIOS KOMISIJOS PASTABOS 4.1. Komisijos priimti ir visiškai ar iš dalies į bendrąją poziciją įtraukti pakeitimai 5 pakeitimas priimtinas, nes juo pabrėžiama, kad pasiūlyme nurodomų tyrimų tikslas nėra nei atsakomybės, nei kaltės nustatymas. Tačiau, Komisijos nuomone, tą pakeitimą reikėtų performuluoti, kad pasiūlyme būtų išsaugotas principas, pagal kurį tyrimo įstaiga neturi apsiriboti nustatydama avarijos priežastis vien dėl to, kad pagal jas gali būti nustatyta atsakomybė. Tarybos patvirtintoje naujoje redakcijoje tai atsispindi. 4.2. Komisijos priimti, bet į bendrąją poziciją neįtraukti pakeitimai 3 ir 22 pakeitimai, kuriais siekiama atsižvelgti į 2006 m. balandžio 27 d. TJO organizacijos priimtas gaires dėl sąžiningo elgesio su jūrininkais, priimtini tik dalių, susijusių su avarijų tyrimu, atveju. 9 pakeitimo tikslas – valstybių narių bendradarbiavimo atvejais sustiprinti tyrimo metu iš liudytojų gautos informacijos konfidencialumo apsaugą. Tokią apsaugą galima numatyti su sąlyga, kad ji nebus labiau ribojanti nei valstybės narės, kurioje liudijama, taikoma liudininkų parodymų apsauga, pagal pasiūlymo 9 straipsnį tokios informacijos teisminė institucija prireikus gali pareikalauti. Komisijos nuomone, 12 pakeitimas, kuriuo patikslinamas terminas, per kurį privaloma pradėti tyrimą, ir 15 pakeitimas, kuriuo siekiama užtikrinti tyrimo įstaigos nepriklausomumą nuo teisminį tyrimą atliekančios institucijos, yra naudingi patikslinant pirminį jos pasiūlymą. 4.3. Komisijos atmesti ir į bendrąją poziciją neįtraukti pakeitimai 1 ir 14 pakeitimuose dėmesys skiriamas tyrimo įstaigų ištekliams, tačiau panaikinama nuostata dėl nuolatinės jų veiklos, ir susilpninamos nuostatos dėl jų nepriklausomumo ir nešališkumo. 2 ir 19 pakeitimais siekiama į bendrą metodiką, kuri turi būti patvirtinta komitologijos tvarka, įtraukti rekomendacijas dėl naujų avarijų prevencijos. Ši metodika nėra tokioms rekomendacijoms pritaikytas dokumentas. 7 ir 20 pakeitimais, patikslinant, kokias rekomendacijas Komisijai gali tekti parengti, Europos jūrų saugumo agentūrai (EJSA) priskiriamas pagalbos vaidmuo, kurį galima priskirti tik Agentūra steigiančiu reglamentu. 13 pakeitimu nustatomas nereikalingas ir sunkiai įgyvendinamas mechanizmas, kuriuo siekiama išspręsti tarp valstybių narių kilusius konfliktus, tuo arba tais atvejais jei jos nesugebėtų susitarti dėl pagrindinės už tyrimą atsakingos valstybės narės paskyrimo. 16 pakeitimu panaikinama valstybių narių teisminėms institucijoms suteikta galimybė gauti tam tikrus tiriant įvykį gautus duomenis (ypač liudininkų parodymus), kurie iš principo yra griežtai konfidencialūs. Taip nepripažįstama daugelyje valstybių narių teisėjams suteikta prerogatyva. 18 pakeitimu Komisija įpareigojama atlikti pernelyg sunkią užduotį: kas trejus metus Parlamentui teikti ataskaitą dėl direktyvos įgyvendinimo. 5. IŠVADOS Vienbalsiai patvirtinta bendrąja pozicija pirminiame Komisijos pasiūlyme nepadaryta pakeitimų, kuriems Komisija negalėtų pritarti. Komisija išreiškė apgailestavimą dėl 8 straipsnio 1 dalies dėl valstybėms narėms, neturinčioms išėjimo į jūrą ir laivyno, naudingų nuostatų įtraukimo, ir pabrėžia, kad tose valstybėse narėse paskirtas vietos kontaktinis asmuo turi būti nepriklausomas. Komisija pripažįsta, kad bendroji pozicija nekeičia nei pasiūlymo tikslų, nei prasmės, ir todėl jai pritaria.